同日，吳亦凡工作室發表聲明，話吳亦凡已經報咗警，而差人都已經開始調查，又話都美竹發表嘅多篇文章同埋講嘅嘢係假嘅。同時，工作室話佢哋從來都冇註冊過微信賬號，都美竹發嘅聊天記錄都係假嘅，又發表律師聲明。晚上，吳亦凡工作室再次出嚟講嘢，重申吳亦凡淨係響2020年12月見過都美竹一次咁多、佢發出嚟嘅嘢全部都係假嘅、工作室從來都冇註冊過微信賬號、吳亦凡阿媽因為承受唔到所以先至代吳亦凡轉咗五十萬畀都美竹等等。